**Κόνιτσα 23/01/2023**

**ΔΕΛΤΙΟ ΤΥΠΟΥ**

**Υποβολή Γνώμης Δημοτικού Συμβουλίου περί Μείωσης Αντικειμενικών Αξιών**

Με την υπ’ αριθμ.: 93/28-12-2022 απόφαση του Δημοτικού Συμβουλίου μετά από εισήγηση του Δημάρχου σε συμφωνία με τους επικεφαλής των δημοτικών παρατάξεων και σε συνέχεια του υπ’ αριθμ.: 181692 ΕΞ 2022/12-12-2022 εγγράφου του Υπουργείου Οικονομικών, βάσει του οποίου δίνεται η δυνατότητα στους Δήμους να υποβάλλουν γνώμη σχετικά με τον επανακαθορισμό των αντικειμενικών αξιών, το Δ.Σ. ομόφωνα γνωμοδοτεί περί μείωσης των αντικειμενικών αξιών στην παραμεθόριο, ακριτική περιοχή του Δήμου Κόνιτσας.

Η σχετική απόφαση έχει ήδη αποσταλεί στο αρμόδιο Υπουργείο και έχουμε την πεποίθηση ότι θα γίνει δεκτή δεδομένου ότι ο Δήμος μας είναι ορεινός, παραμεθόριος με μικρή επισκεψιμότητα στις περισσότερες των κοινοτήτων μας και δεδομένων των οικονομικών δυσκολιών που αντιμετωπίζουν οι κάτοικοι στην πλειονότητά τους.

Από το Γραφείο Δημάρχου